钦定古今图书集成/明伦汇编/官常典/第782卷 > 崔知温〈子泰之 谔之 兄知悌〉
## 钦定古今图书集成/明伦汇编/官常典/第782卷 > 崔知温〈子泰之 谔之 兄知悌〉

按《唐书》本传，“知温字体仁，许州鄢陵人。仕为左千牛，
稍迁灵州司马。境有浑斛萨。”〈旧唐书作薛〉万帐，数扰齐民，
农皆释耒习骑射以捍贼。知温表徙河北，卤不乐迁
将军，契苾何力为言，乃止。知温固请，疏十五报，卒徙
河北，自是人得就耕。浑斛萨至徙地，顾善水草，亦忘
迁。后入朝，过州谢曰：“初徙且怨公，今地膏腴，众孽伙，
更荷公恩。”皆再拜。四迁兰州刺史。党项羌三万入寇，
州兵寡众惧，莫知所出。知温披阖不设备，羌怪之，不
敢进。俄会将军权善才率兵至，大破其众，善才欲遂
穷追取之，知温曰：“古善战弗逆奔，且谿谷复深，草木
荒延，万分一有变，不可悔。”善才曰：“善分。”降口五百赠
知温，辞曰：“我议公事，图私利邪？”累迁尚书左丞，转黄
门侍郎，修国史。永隆初，以秩卑，特诏同门下三品，兼
修国史。迁中书令。卒，年五十七，赠幽州大都督，谥曰
忠。子泰之，开元时为工部尚书。谔之为将作少匠，与
诛二张功，封博陵县侯，实封户二百。终少府监。兄知
悌，亦至中书侍郎，与戴至德、郝处俊、李敬元等同赐
《飞白书赞》，而知悌、敬元以忠勤见表，迁尚书左丞。裴
行俭之破突厥，斩泥孰匐残落，保狼山，诏知悌驰往
定襄慰将士，佐行俭平夷寇有功，终户部尚书。